
DR 30.6.2009  

 
 

39 

 Jadi pada pendapat kerajaan, sebenarnya suruhanjaya ini diaktakan dengan ada 
tiga atau empat jawatankuasa dan panel untuk melihat perjalanan mereka. Jadi masalah 
yang disebutkan tadi kalau soal salah laku memang ada jawatankuasa aduan khas untuk 
perkara itu. Maka oleh sebab itu kerajaan fikirkan bahawa kita tidak perlu memasukkan 
SPRM dalam 21 agensi penguat kuasa yang tertakluk kepada SPRM ini... 

 Puan Fong Po Kuan [Batu Gajah]:  Minta penjelasan. 

 Dato’ Seri Mohamed Nazri bin Abdul Aziz:  Maka oleh sebab itu kita menolak 
cadangan daripada Yang Berhormat Batu Gajah. 

 Puan Fong Po Kuan [Batu Gajah]:  Minta penjelasan Yang Berhormat. 

 Tuan Pengerusi [Datuk Dr. Haji Wan Junaidi Tuanku Jaafar]: Hendak jawab 
lagi Menteri? 

 Puan Fong Po Kuan [Batu Gajah]: Yang Berhormat Menteri, saya menyedari 
bahawa dalam seksyen 15 Akta Suruhanjaya Pencegah Rasuah Malaysia ada satu 
jawatankuasa aduan seperti yang dinyatakan oleh Yang Berhormat bagi memantau 
pengendalian oleh Suruhanjaya Pencegah Rasuah Malaysia akan aduan mengenai salah 
laku yang tidak bersifat jenayah. Namun ini adalah satu jawatankuasa dalaman yang 
sepatutnya masa ini telah gagal kita boleh tengok semua kebanyakan jawatankuasa yang 
ada berkenaan dengan tatatertib, Biro Pengaduan Awam telah gagal. Jawatankuasa aduan 
dalam akta ini anggotanya adalah lantikan Menteri. 

 Jadi mengapakah kita tidak boleh memastikan integriti anggota Suruhanjaya 
Pencegah Rasuah Malaysia dipantau oleh satu agensi yang lain iaitu Suruhanjaya Integriti 
ini? Di mana mereka telah memasukkan PDRM di dalam jadual di bawah suruhanjaya ini. 
Mengapa mengecualikan? Mengapa tidak memasukkan anggota Suruhanjaya Pencegah 
Rasuah Malaysia di bawah suruhanjaya ini agar integriti anggota Suruhanjaya Pencegah 
Rasuah Malaysia dipantau bersama? Jadi biar ada satu external Tuan Yang di-Pertua. Kita 
sudah tahu yang internal telah gagal sebab itu kita ada satu suruhanjaya sedemikian. 

 Jadi kalau Yang Berhormat kata boleh rujuk semula kepada suruhanjaya 
jawatankuasa aduan di bawah Suruhanjaya Pencegah Rasuah Malaysia saya rasa ini akan 
menghakis keyakinan orang ramai tentang mengapakah agensi ini disoal siasat, diambil 
tindakan oleh mekanisme dalamannya. Jadi saya mohon penjelasan. 

 Dato’ Seri Mohamed Nazri bin Abdul Aziz: Tuan Yang di-Pertua, ada dua di sini. 
Pertama, Yang Berhormat kata jawatankuasa ini dalaman. Memang jawatankuasa ini 
dalaman tetapi ahli kepada panel ini adalah orang luar bukan anggota SPRM. Dia adalah 
Ahli Parlimen, Senator dan orang-orang kenamaan yang duduk di dalam jawatankuasa ini. 
Itu sahaja jelas menunjukkan bahawa walaupun ia jawatankuasa dalaman tetapi 
keanggotaannya itu adalah bukan orang dalam tetapi orang luar. Itu yang pertama. 

 Kedua, kalau Yang Berhormat Batu Gajah kata ini lantikan Menteri, yang 
jawatankuasa tujuh orang SIAP ini pun lantikan Menteri juga. Sama sahaja, tidak ada beza. 
Jadi alasan yang diberikan itu adalah tidak tepat.  Terima kasih. 

 Tuan Pengerusi [Datuk Dr. Haji Wan Junaidi Tuanku Jaafar]: Ahli-ahli Yang 
Berhormat masalahnya ialah pindaan seperti mana yang dicadangkan sebagaimana yang 
dinyatakan dalam kertas pindaan hendaklah dipersetujukan. 

 Pindaan dikemukakan bagi diputuskan, dan tidak disetujukan. 

 Fasal 1 diperintahkan jadi sebahagian daripada rang undang-undang. 

 Fasal 2 hingga 4 diperintahkan jadi sebahagian daripada rang undang-undang. 

 

 

 

 



39. Jadi pada pendapat kerajaan, sebenarnya suruhanjaya ini diaktakan dengan ada tiga atau empat jawatankuasa dan panel untuk melihat perjalanan mereka. Jadi masalah yang disebutkan tadi kalau soal salah laku memang ada jawatankuasa aduan khas untuk perkara itu. Maka oleh sebab itu kerajaan fikirkan bahawa kita tidak perlu memasukkan SPRM dalam 21 agensi penguat kuasa yang tertakluk kepada SPRM ini... Puan Fong Po Kuan [Batu Gajah]: Minta penjelasan. Dato' Seri Mohamed Nazri bin Abdul Aziz: Maka oleh sebab itu kita menolak cadangan daripada Yang Berhormat Batu Gajah. Puan Fong Po Kuan [Batu Gajah]: Minta penjelasan Yang Berhormat. Tuan Pengerusi [Datuk Dr. Haji Wan Junaidi Tuanku Jaafar]: Hendak jawab lagi Menteri?. Puan Fong Po Kuan [Batu Gajah]: Yang Berhormat Menteri, saya menyedari bahawa dalam seksyen 15 Akta Suruhanjaya Pencegah Rasuah Malaysia ada satu jawatankuasa aduan seperti yang dinyatakan oleh Yang Berhormat bagi memantau pengendalian oleh Suruhanjaya Pencegah Rasuah Malaysia akan aduan mengenai salah laku yang tidak bersifat jenayah. Namun ini adalah satu jawatankuasa dalaman yang sepatutnya masa ini telah gagal kita boleh tengok semua kebanyakan jawatankuasa yang ada berkenaan dengan tatatertib, Biro Pengaduan Awam telah gagal. Jawatankuasa aduan dalam akta ini anggotanya adalah lantikan Menteri. Jadi mengapakah kita tidak boleh memastikan integriti anggota Suruhanjaya Pencegah Rasuah Malaysia dipantau oleh satu agensi yang lain iaitu Suruhanjaya Integriti ini? Di mana mereka telah memasukkan PDRM di dalam jadual di bawah suruhanjaya ini. Mengapa mengecualikan? Mengapa tidak memasukkan anggota Suruhanjaya Pencegah Rasuah Malaysia di bawah suruhanjaya ini agar integriti anggota Suruhanjaya Pencegah Rasuah Malaysia dipantau bersama? Jadi biar ada satu external Tuan Yang di-Pertua. Kita sudah tahu yang internal telah gagal sebab itu kita ada satu suruhanjaya sedemikian. Jadi kalau Yang Berhormat kata boleh rujuk semula kepada suruhanjaya jawatankuasa aduan di bawah Suruhanjaya Pencegah Rasuah Malaysia saya rasa ini akan menghakis keyakinan orang ramai tentang mengapakah agensi ini disoal siasat, diambil tindakan oleh mekanisme dalamannya. Jadi saya mohon penjelasan. Dato' Seri Mohamed Nazri bin Abdul Aziz: Tuan Yang di-Pertua, ada dua di sini. Pertama, Yang Berhormat kata jawatankuasa ini dalaman. Memang jawatankuasa ini dalaman tetapi ahli kepada panel ini adalah orang luar bukan anggota SPRM. Dia adalah Ahli Parlimen, Senator dan orang-orang kenamaan yang duduk di dalam jawatankuasa ini. Itu sahaja jelas menunjukkan bahawa walaupun ia jawatankuasa dalaman tetapi keanggotaannya itu adalah bukan orang dalam tetapi orang luar. Itu yang pertama. Kedua, kalau Yang Berhormat Batu Gajah kata ini lantikan Menteri, yang jawatankuasa tujuh orang SIAP ini pun lantikan Menteri juga. Sama sahaja, tidak ada beza. Jadi alasan yang diberikan itu adalah tidak tepat. Terima kasih. Tuan Pengerusi [Datuk Dr. Haji Wan Junaidi Tuanku Jaafar]: Ahli-ahli Yang Berhormat masalahnya ialah pindaan seperti mana yang dicadangkan sebagaimana yang dinyatakan dalam kertas pindaan hendaklah dipersetujukan. Pindaan dikemukakan bagi diputuskan, dan tidak disetujukan. Fasal 1 diperintahkan jadi sebahagian daripada rang undang-undang. Fasal 2 hingga 4 diperintahkan jadi sebahagian daripada rang undang-undang.